इससे पहले, पहले बल्लेबाजी करने उतरी हैदराबाद की टीम को पहला झटका पांचवें ओवर की दूसरी गेंद पर उमेश यादव ने दिया। उमेश की इस गेंद पर शिखर धवन एक खराब शॉट खेल बैठे और विकेटकीपर उथप्पा के हाथों कैच आउट हो गए। इसके बाद 12वें ओवर में केन विलियम्सन (24) कूल्टर-नाइल की गेंद पर कैच आउट हुए और अगले ओवर में डेविड वॉर्नर भी पीयूष चावला की गेंद पर बोल्ड हो गए। इसके बाद 16वें ओवर में युवराज सिंह भी 9 रन बनाकर उमेश यादव की गेंद पर कैच आउट हो गए। स्कोर 100 पार तो पहुंच गया लेकिन हैदराबाद के रनों की रफ्तार अंत तक नहीं बढ़ पाई। 19वें ओवर में नाथन कूल्टर-नाइल ने दो लगातार गेंदों पर विजय शंकर (22) और क्रिस जॉर्डन (0) को भी कैच के जरिए पवेलियन का रास्ता दिखा दिया जबकि सातवां विकेट पारी की अंतिम गेंद पर नमन ओझा (16) के रूप में गिरा जो ट्रेंट बोल्ट की गेंद पर क्रिस लिन के हाथों कैच आउट हो गए।